PRACOVNÝ DOKUMENT ÚTVAROV KOMISIE ZHRNUTIE POSÚDENIA VPLYVU Sprievodný dokument Návrh rozhodnutia Európskeho parlamentu a Rady o všeobecnom environmentálnom akčnom programe Únie do roku 2020 „Dobrý život v rámci možností našej planéty“ /* SWD/2012/0397 final */





PRACOVNÝ DOKUMENT ÚTVAROV KOMISIE ZHRNUTIE POSÚDENIA VPLYVU Sprievodný dokument Návrh rozhodnutia Európskeho parlamentu a Rady o všeobecnom environmentálnom akčnom programe Únie do roku 2020 „Dobrý život v rámci možností našej planéty“ Toto posúdenie vplyvu sprevádza návrh Komisie na rozhodnutie Európskeho parlamentu a Rady, ktorým sa ustanovuje všeobecný environmentálny akčný program Únie do roku 2020. Komisia pri príprave tohto rozhodnutia zorganizovala rozsiahle verejné konzultácie a zohľadnila názory ostatných inštitúcií Európskej únie (EÚ). Rozvoj politiky EÚ v oblasti životného prostredia sa od začiatku sedemdesiatych rokov riadil environmentálnymi akčnými programami. Právo EÚ konať je zakotvené v článku 192 ods. 3 Zmluvy o fungovaní EÚ. Šiesty environmentálny akčný program (6. EAP) sa skončil v júli 2012. Európska komisia sa zaviazala vypracovať nový EAP v reakcii na dopyt zainteresovaných strán vrátane Rady a Európskeho parlamentu po nasledujúcom programe. Nový program má nadväzovať na pridanú hodnotu 6. EAP a zároveň odstrániť jeho nedostatky. Z posúdenia vyplýva, že návrh predstavuje pre EÚ pridanú hodnotu, lebo: · poskytuje strategický rámec pre politiku životného prostredia v EÚ, · zaisťuje komplementárnosť a súdržnosť, · zabezpečuje predvídateľnosť a rovnaké podmienky, · podnecuje opatrenia na všetkých úrovniach riadenia. Kontext, v ktorom je tento program vypracovaný, sa líši od kontextu, ktorý prevládal v čase prípravy 6. EAP. EÚ predovšetkým prijala stratégiu Európa 2020, ktorá zastrešuje všetky politiky EÚ, s cieľom vytvoriť „inteligentný, udržateľný a inkluzívny rast“. A hoci sa mnoho krajín EÚ dnes snaží vyrovnať s hospodárskou krízou, potreba štrukturálnych reforiem ponúka nové príležitosti rýchleho prechodu na inkluzívne ekologické hospodárstvo pre všetky krajiny EÚ. Politika EÚ v oblasti životného prostredia ponúka v tomto ohľade tri kľúčové, vzájomne sa posilňujúce prínosy na zabezpečenie toho, že: 1. prírodný kapitál Európy bude dostatočne odolný proti tlakom a zmene, 2. EÚ bude mať hospodárstvo s vysoko efektívnym využívaním zdrojov a nízkymi emisiami uhlíka, 3. zdravie a blahobyt občanov EÚ budú naďalej profitovať z vysokej úrovne ochrany životného prostredia. Nový environmentálny akčný program by sa mal zamerať na zintenzívnenie úsilia o dosiahnutie týchto hlavných tematických cieľov v období do roku 2020, pričom sa bude súčasne riadiť dlhodobou víziou stavu životného prostredia na rok 2050. Toto posúdenie vplyvu skúma hlavné problémy spojené so zabezpečením naplnenia týchto cieľov a možnosti zabezpečenia ich naplnenia čo možno najúčinnejším, najefektívnejším a najsúdržnejším spôsobom. Aj napriek tomu, že v poslednom desaťročí rôzne vedecké posudky poukazujú na mnoho pozitívnych trendov, dosiahnutiu týchto kľúčových environmentálnych cieľov bránia štyri základné problémy (pozri tabuľku ES1): 1. nedostatočné vykonávanie existujúceho acquis v oblasti politiky životného prostredia a medzery v ňom, 2. chýbajúca súdržnosť pri riešení vzájomne čoraz prepojenejších problémov, ktoré si vyžadujú úsilie aj v iných oblastiach politiky, 3. problémy spojené so stimulmi pre investície do environmentálnych opatrení, 4. nedostatočne koordinované údaje a informácie o životnom prostredí a medzery vo vedomostnej základni a objavujúce sa problémy a trendy, ktoré v súčasnosti nie sú náležite riešené. Tabuľka ES1: Orientačná tabuľka závažnosti základných problémov || Základné problémy Problémyv oblasti životného prostredia || Vykoná-vanie || Poznat-ky || Investí-cie || Súdrž-nosť Odolnosť proti zmene klímy a odolnosť životného prostredia || Tlak na ekosystémy (v dôsledku znečistenia ovzdušia, eutrofizácie) || ++ || + || + || +++ Stav ochrany (ochrana najdôležitejších biotopov a druhov EÚ) || ++ || + || +++ || ++ Biodiverzita (suchozemské a morské druhy a biotopy) || +++ || ++ || ++ || +++ Degradácia pôdy (pôdna erózia) || + || ++ || ++ || ++ Kvalita vody (ekologický a chemický stav) || ++ || + || + || ++ Znečistenie vody (z bodových zdrojov a kvalita vody na kúpanie) || +++ || + || ++ || + Trvalo udržateľný rast s nízkymi emisiami uhlíka || Celosvetová zmena priemernej teploty || ++ || + || +++ || +++ Emisie skleníkových plynov || ++ || + || ++ || +++ Energetická efektívnosť || ++ || ++ || + || ++ Obnoviteľné zdroje energie || + || ++ || +++ || + Oddelenie (využívania zdrojov od hospodárskeho rastu) || + || ++ || + || +++ Vznik odpadu || ++ || ++ || + || +++ Odpadové hospodárstvo (recyklácia) || +++ || ++ || + || ++ Nedostatok vody (využitie vody) || ++ || + || + || ++ Ľudské zdravie a blahobyt || Cezhraničné znečistenie ovzdušia (oxidy dusíka, nemetánové prchavé organické látky, SO2, NH3, primárne častice) || + || + || + || ++ Kvalita ovzdušia v mestských oblastiach (tuhé častice a ozón) || +++ || + || + || ++ Chemické látky || ++ || +++ || + || ++ Nový EAP bude zameraný aj na ďalšie posilnenie mestského a celosvetového rozmeru politiky EÚ v oblasti životného prostredia, lebo v tomto priestorovom merítku sa vyskytujú špecifické problémy a výzvy súvisiace so životným prostredím a zmenou klímy, ktoré si vyžadujú osobitne cielené prístupy. V programe sú zohľadnené aj základné záväzky vyplývajúce z konferencie Organizácie Spojených národov o trvalo udržateľnom rozvoji v roku 2012 (UNCSD 2012, summit Rio+20). Vzhľadom na tieto aspekty sú možnosti politiky skúmané v dvoch fázach. V prvej fáze sa zvažujú tri možnosti z hľadiska obsahu politiky: · možnosť 1: vývoj za nezmenených okolností – znamená pokračovanie vykonávania existujúcich právnych predpisov v súčasnej podobe, · možnosť 2: inteligentnejšie vykonávanie – predstavuje zvýšené úsilie pri riešení základných problémov, ktoré sú považované za hlavné prekážky brániace dosiahnutiu cieľov a zámerov stanovených v existujúcej politike a právnych predpisoch. Táto možnosť zahŕňa okrem lepšieho vykonávania aj inteligentnejší prístup, a to zabezpečením vhodných investičných stimulov a súdržnosti politík, · možnosť 3: inteligentnejšie vykonávanie a reagovanie na nové poznatky – táto možnosť spočíva v úsilí stanovenom v možnosti 2 doplnenom o úsilie reagovať na zmeny vo vedomostnej základni a objavujúce sa problémy. Druhá fáza sa zaoberá otázkou, aký typ environmentálneho akčného programu, ak by bol prijatý, by poskytol najúčinnejší strategický rámec, ktorý by umožnil dosiahnutie uvedených troch konkrétnych cieľov. Skúmajú sa tri varianty: · variant A: prerušenie politiky EAP, · variant B: vývoj za nezmenených okolností – nový EAP štruktúrovaný rovnakým spôsobom ako 6. EAP, · variant C: nový EAP zameraný na obmedzený súbor prioritných cieľov. V tabuľke ES2 sa uvádza celkové posúdenie uvedených možností na základe troch kritérií: účinnosti, efektívnosti a súdržnosti. Ukazuje sa v nej aj uprednostňovaná alternatíva, a to kombináciu možnosti 3 s variantom C, predstavujúca najlepšie riešenie z hľadiska uvedených troch kritérií. Predpokladá sa, že okrem zlepšenia životného prostredia nový strategický EAP, ktorý bude uplatňovať zásady inteligentnej regulácie a podporovať súdržnosť, povedie aj k zvýšenej konkurencieschopnosti prostredníctvom účinnejšieho využívania zdrojov. V tabuľke ES3 sa uvádzajú opatrenia v rámci tohto variantu, ktoré reagujú na stanovené konkrétne ciele, a dodatočné opatrenia zamerané na základné hybné sily. Tabuľka ES2: Celkové posúdenie alternatív || Účinnosť || Efektívnosť || Súdržnosť Krok 1: výber opatrenia Možnosť 1 || 0 || 0 || 0 Možnosť 2 || + || ++ || + Možnosť 3 (uprednostňovaná alternatíva) || ++ || ++ || ++ Krok 2: aký typ EAP Variant A || – || – || – Variant B || 0 || 0 || 0 Variant C (uprednostňovaná alternatíva) || + || + || ++ Tabuľka ES3: Opatrenia v rámci 7. EAP a vzťah ku konkrétnym cieľom Konkrétne ciele || Opatrenia týkajúce sa primárne jedného konkrétneho cieľa || Dodatočné opatrenia na riešenie všetkých troch konkrétnych cieľov (podporný rámec) Zabezpečenie toho, že prírodný kapitál Európy bude dostatočne odolný proti tlakom a zmene || V plnej miere vykonávať stratégie EÚ v oblasti biodiverzity do roku 2020 || Zlepšenie vykonávania - Umožniť účinnejšie kontroly a dohľad v oblasti životného prostredia, - zabezpečiť prístup k spravodlivosti, - podporiť zlepšenie mechanizmov vybavovania sťažností a mediácie na vnútroštátnej úrovni, - vytvoriť informačné systémy na vnútroštátnej úrovni, ktoré aktívne šíria dostatočné informácie na preukázanie účinného vykonávania právnych predpisov EÚ v oblasti životného prostredia, - preskúmať praktickú úlohu, ktorú môžu zohrávať dohody o partnerstve pri zlepšovaní vykonávania konkrétnych právnych predpisov v oblasti životného prostredia. Zlepšenie databázy vedeckých poznatkov a vedomostnej základne pre politiku v oblasti životného prostredia - Zlepšiť vedeckú vedomostnú základňu pre politiku v oblasti životného prostredia vrátane jej dostupnosti zjednodušením, zefektívnením a modernizáciou zberu, správy a výmeny údajov a informácií týkajúcich sa životného prostredia, - vypracovať systematický prístup k predvídaniu, hodnoteniu a riadeniu objavujúcich sa rizík, ktoré ohrozujú životné prostredie, - odstrániť existujúce medzery v poznatkoch. Zabezpečenie správnych investičných stimulov - Zabezpečiť, aby boli ciele v oblasti životného prostredia a klímy podporené dostatočným financovaním: prostredníctvom primeraného zohľadnenia priorít v oblasti životného prostredia a klímy v zmluvách o partnerstve, zabezpečením, aby minimálne 20 % rozpočtu EÚ na obdobie rokov 2014 – 2020 bolo vyčlenených na oblasť klímy, zvýšením čerpania dostupného financovania EÚ pre opatrenia v oblasti životného prostredia najmenej o 25 % oproti súčasnej úrovni, resp. oproti úrovni v roku 2010, a vypracovaním a uplatňovaním systému výkazníctva a sledovania výdavkov spojených so životným prostredím, - postupne ukončovať dotácie so škodlivými účinkami na životné prostredie, zvýšiť využitie trhových nástrojov vrátane zdanenia, - podporovať a zvyšovať finančné prostriedky súkromného sektora na náklady spojené v oblasti životného prostredia a klímy, - zvýšiť úsilie o zavedenie komplexných ukazovateľov miery udržateľnosti nášho pokroku (mimo HDP) vrátane účtovníctva prírodného kapitálu, - začleniť aspekty týkajúce sa životného prostredia a účinného využívania zdrojov do európskeho semestra. Lepšie začlenenie a súdržnosť - Začleňovať podmienenosť a stimuly súvisiace so životným prostredím a klímou do politických iniciatív na úrovni EÚ a na úrovni členských štátov a vykonávať systematické posúdenia ex ante environmentálnych (sociálnych a hospodárskych) vplyvov politických iniciatív na úrovni EÚ a na úrovni členských štátov Zlepšenie udržateľnosti mestských zón - Podporovať dosiahnutie minimálnych kritérií udržateľnosti vo väčšine miest v EÚ Zabezpečenie účinných medzinárodných opatrení - Zamerať spoluprácu so strategickými partnermi na podporu osvedčených postupov v domácej politike a právnych predpisoch v oblasti životného prostredia a na konvergenciu pri mnohostranných rokovaniach o životnom prostredí, - ratifikovať dosiaľ neratifikované alebo nové kľúčové mnohostranné dohody týkajúce sa životného prostredia včas do roku 2020 a zabezpečiť efektívnu účasť EÚ v ďalších medzinárodných procesoch, - iniciovať a vykonávať opatrenia na ochranu svetových lesov, - zamerať spoluprácu s krajinami, na ktoré sa vzťahuje európska susedská politika, na postupnú aproximáciu s hlavnými politikami EÚ v oblasti životného prostredia, - aktívne sa zapojiť do medzinárodného pracovného plánu na posilnenie ambície zmierniť zmenu klímy identifikovaním a podporovaním konkrétneho vykonávania nákladovo efektívnych možností škály opatrení na zmierenie zmeny klímy, ktoré môžu preklenúť rozdiel medzi ambíciami a ich realizáciou do roku 2020, - v plnej miere začleniť základné závery prijaté na konferencii OSN o udržateľnom rozvoji v roku 2012 do našich opatrení na európskej, regionálnej, medzinárodnej a celosvetovej úrovni. Vypracovať strategickejší prístup k ochrane a zveľaďovaniu lesov a služieb, ktoré poskytujú Posilniť začleňovanie aspektov využívania pôdy do procesu rozhodovania prípadne vrátane stanovenia cieľov týkajúcich sa krajiny a pôdy Prijať ďalšie kroky a opatrenia na odstránenie emisií z mestských a priemyselných odpadových vôd, emisií z používania hnojív a emisií do ovzdušia, ktoré sú zodpovedné za eutrofizáciu V plnej miere vykonávať rámcovú smernicu o vode vrátane prijímania ďalších krokov na zníženie vplyvu na sladké vody (vrátane vplyvu dusíka a fosforu) V plnej miere vykonávať rámcovú smernicu o morskej stratégii vrátane zníženia množstva odpadkov v moriach, prípadne vrátane stanovenia cieľov Zabezpečenie toho, že EÚ bude mať hospodárstvo s vysoko efektívnym využívaním zdrojov a nízkymi emisiami uhlíka || V plnej miere implementovať klimaticko-energetický balík EÚ do roku 2020 V plnej miere vykonávať právne predpisy EÚ o odpade a využívať odpad ako zdroj, najmä zabezpečením uplatňovania hierarchie spôsobov nakladania s odpadom a účinným využívaním ekonomických nástrojov vrátane praktického odstránenia skládkovania odpadu a obmedzenia energetického zhodnocovania Zaoberať sa prekážkami na vnútornom trhu, ktoré bránia environmentálne vhodným činnostiam recyklácie v EÚ Znížiť celkové dôsledky výroby a spotreby na životné prostredie, s osobitným zameraním na odvetvie potravinárstva, bytovej výstavby a mobility prípadne vrátane stanovenia cieľov Zabezpečenie toho, že zdravie a blahobyt občanov EÚ budú naďalej profitovať z vysokej úrovne ochrany životného prostredia || Aktualizovať politiku EÚ v oblasti kvality ovzdušia a zosúladiť ju s najnovšími vedeckými poznatkami, identifikovať nákladovo efektívne opatrenia na boj proti znečisťovaniu ovzdušia pri zdroji a posilniť úsilie o dosiahnutie úplného súladu s právnymi predpismi EÚ v oblasti kvality ovzdušia Aktualizovať politiku EÚ v oblasti hluku, zosúladiť ju s najnovšími vedeckými poznatkami a identifikovať nákladovo efektívne opatrenia na zníženie hluku pri zdroji Zintenzívniť úsilie pri vykonávaní smernice o kvalite vody určenej na ľudskú spotrebu, najmä pokiaľ ide o malých dodávateľov, a novej smernice o kvalite vody určenej na kúpanie, s cieľom dosiahnuť do roku 2020 úroveň plnenia nad 95 % Vypracovať stratégiu pre netoxické životné prostredie zameranú na riešenie obáv týkajúcich sa kombinovaných účinkov chemických látok a bezpečnosti v súvislosti s látkami, ktoré narúšajú endokrinný systém, a vypracovať komplexný prístup k minimalizácii vystavenia nebezpečným látkam. Účinnejšie riešiť obavy týkajúce sa bezpečnosti v súvislosti s nanomateriálmi v rámci súdržného prístupu naprieč rôznymi právnymi predpismi Schváliť a vykonávať stratégiu EÚ v oblasti prispôsobenia sa zmene klímy vrátane začlenenia aspektov prispôsobenia sa zmene klímy do kľúčových politických iniciatív a odvetví EÚ Ďalej obmedziť nedostatok vody v EÚ Strategický charakter programu znamená, že jeho úspech bude čiastočne závisieť od konkrétnych politických nástrojov zvolených na splnenie identifikovaných prioritných cieľov. Zistí sa to až po vykonaní posúdenia vplyvu. Ovplyvní to nákladovú efektívnosť a konkrétne sociálne a ekonomické dosahy, ale aj úlohu vnútroštátnych, regionálnych a miestnych orgánov pri vykonávaní politík a právnych predpisov schválených na úrovni EÚ. Ekologickejšie a efektívnejšie technológie, väčšia produktivita a nové pracovné príležitosti podporia rast a zamestnanosť. Súdržný a integrovanejší politický rámec na podporu účinného využívania zdrojov a ekologickejších výrobkov pomôže aj MSP v ich úsilí o efektívne využívanie zdrojov, a to tým, že zníži ich výrobné náklady a uľahčí im prístup na nové trhy. Na zabezpečenie udržateľnosti hospodárskeho napredovania je zároveň nevyhnutné zabezpečiť odolnosť našich ekosystémov, ktoré podporujú rast, a chrániť zdravie našich občanov. Komisia bude sledovať vykonávanie nového EAP v rámci procesu pravidelného monitorovania stratégie Európa 2020. Keďže väčšina opatrení uvedených v tomto posúdení vplyvu sa týka existujúcich oblastí politiky, súčasné ukazovatele sú vhodné na zabezpečenie primeraného sledovania plnenia programu. Ukazovatele pre nové alebo objavujúce sa problémy budú podľa potreby určené na základe posúdenia vplyvu vykonaného v rámci procesu rozhodovania o najlepšej politickej reakcii pri ich riešení. Úplné vyhodnotenie programu sa uskutoční do roku 2020.